AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO „DĖL KRETINGOS RAJONO GYVENTOJO KORTELĖS IŠDAVIMO IR NAUDOJIMO TVARKOS APRAŠO TVIRTINIMO“

2026-08-
Kretinga

1. Parengto sprendimo projekto tikslai ir uždaviniai.
Sprendimo projekto tikslas – patvirtinti Kretingos rajono savivaldybės gyventojo kortelės išdavimo ir naudojimo tvarkos aprašą (toliau – Aprašas) ir įgalioti Savivaldybės administracijos direktorių pasirašyti bendradarbiavimo sutartis dėl Kretingos rajono savivaldybės gyventojo kortelės nuolaidų įvairioms prekėms, paslaugoms, renginiams, specialių pasiūlymų ir kt. taikymo.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą  tarybos sprendimo projektą.
Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 24 ir 38 punktais, kurie nurodo, kad savarankiškosios savivaldybių funkcijos yra informacinės visuomenės plėtros įgyvendinimas bei sąlygų verslo ir turizmo plėtrai sudarymas ir šios veiklos skatinimas. Taip pat atsižvelgiama į Kretingos rajono savivaldybės tarybos 2026 m. sausio 29 d. sprendimu Nr. T2-1 patvirtintą Kretingos rajono savivaldybės 2026–2028 metų strateginį veiklos planą, kuriame yra numatytos lėšos Kretingos rajono savivaldybės gyventojo kortelės „Kretingos rajono gyventojo kortelė“ įdiegimui ir mobiliosios programėlės sukūrimui ir įdiegimui (Strateginio planavimo ir investicijų programa, priemonė 4-2-4-1-12 „Turizmo paslaugų plėtros ir viešinimo priemonių įgyvendinimas“).
3. Kokių rezultatų laukiama.
Patvirtinus Aprašą ir įdiegus Kretingos rajono savivaldybės gyventojo kortelę, Kretingos rajono gyventojus greičiau pasieks svarbi informacija, bus sudarytos sąlygos pasinaudoti rajono gyventojams teikiamomis nuolaidomis ir pasiūlymais. Prekes ir paslaugas gyventojams siūlantys juridiniai ir fiziniai asmenys galės pasinaudoti galimybe pritraukti daugiau vartotojų. 
4. Lėšų poreikis ir šaltiniai.
Kretingos rajono savivaldybės 2026–2028 m. strateginiame veiklos plane numatytos savivaldybės biudžeto lėšos gyventojo kortelei – 30,0 tūkst. Eur.
5. Kiti sprendimui priimti reikalingi pagrindimai, skaičiavimai ar paaiškinimai.
 Gyventojo kortelės sistemos tolesniam palaikymui bus reikalingos savivaldybės lėšos. 
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
 Teisės akto projektas teikiamas antikorupciniam vertinimui. Pažyma pridedama.
7. Autorius ar autorių grupė.
Strateginio planavimo ir investicijų skyriaus specialistė Ieva Venckutė.







